Ttu libe nna udo Jesús lheꞌeliꞌa gue yotuha gaxxaba atta seꞌe ca nu riguꞌu ca benni úna lheꞌecaniha.
Rugüie gue ca nu riguꞌu belhi lheꞌe ca nua.
Ixe ca benni te guecani riguꞌucana xxeni belhi.
Nianna bisía ttu nuila bidabi nu bittu te gueni,
uluꞌuna lheꞌe ttu ca unnuha chupa ca belhi ca nu bittu tte lidhacani te.
Jesús beaxittebe ca benni rudheti ca tisa ruleꞌe,
nianna re ca biꞌiniha:
—Neti nna gualíbatia rpea le,
nuila bidabi-ni nu bittu te guen-nala bete xxenru atti adí ca nu riguꞌu belhi lheꞌe atta ruꞌu úna-na.
Cumu iyába ca unná rutecana sunruba nu rexxa guecani,
ttiaca nuila-ni nna lä caa gueni nna iyába nu dica aca bannaha betena.